Kafilur Rahman Nishat Usmani

Kafīlur Rahmān Nishāt Usmānī (5 March 1942 – 1 August 2006)  jẹ́ onímọ̀ Mùsùlùmí ti orílẹ̀-èdè India, amòfin, àti akéwì tó jẹ́ Mufti ti Darul Uloom Deoband. Òun ni ọmọ-ọmọ  Azizur Rahman Usmani. Ó kẹ́kọ̀ọ́ gboyè ní Darul Uloom Deoband àti Aligarh Muslim University. Ó ṣe ògbufọ̀ Fatawa 'Alamgiri sí èdè Urdu, ó sí ṣe ìgbéjáde àwọn ìlànà ẹ̀sìn tó ju bí i ẹgbẹ̀rún lọ́nà àádọ́ta lọ.

 Ìtàn ìgbésíayé 
A bí Kafīlur Rahmān Nishāt Usmānī sínú ìdílé Usmani family of Deoband ní ọjọ́ kẹta, ọdún 1942. Bàbá rẹ̀ ni Jalilur Rahmān Usmānī, tó jẹ́ ọ̀kan lára àwọn ọmọ Azizur Rahman Usmani àti olùkọ́ "tajwid" àti"qirat" ní Darul Uloom Deoband.

Usmānī kẹ́kọ̀ọ́ gboyè ní Darul Uloom Deoband ní ọdún 1961, ó sì gboyè M.A nínú èdè Lárúbáwá ní Aligarh Muslim University ní ọdún 1975. Àwọn olùkọ́ rẹ̀ ni Syed Fakhruddin Ahmad àti Muhammad Tayyib Qasmi. Ní ọdún 139, wọ́n yan Usmāni sípò Mufti ní Darul Uloom Deoband. Ó wà nípò náà fún ọdún méjìlélọ́gbọ̀n, nígbà yìí gan-an ni ó ṣe ìgbéjáde àwọn ìlànà ẹ̀sìn tó ju bí i ẹgbẹ̀rún lọ́nà àádọ́ta lọ. Ó tún jẹ́ akéwì, ó sì kọ àwọn ewì bíi: ghazal, hamd, naat, nazm, marsiya, àti qasīda, tí ó jẹ́ ewì Urdu.

Usmānī kú ní ọjọ́ kìíní, oṣù kẹjọ, ọdún 2006, wọ́ sì sin ín sí ìtẹ́ ìsìnkú Qasmi, lẹ́gbẹ̀ẹ́ ìté òkú bàba-bàbá rẹ̀, Azizur Rahman Usmani. Ẹ̀gbọ́n rẹ̀, Fuzailur Rahman Hilal Usmani ni ó darí àdúrà ètò ìsìnkú rẹ̀.

 Iṣé lítíreṣọ̀ rẹ̀ 
Usmānī kọ àwọn ìwé bíi: Shanāsa, Ziyārat-e-Quboor, Hayāt Ibn Abbās, Hayāt Salmān Fārsi, Hayāt Abu Hurairah, Sirāj al-Īdāh (èyí tó jé àsọyé fún Hasan Shurunbulali's Nur ul Idāh) àti Ā'īna-e-Bid'at.

Usmānī ṣe ògbufọ̀ àti àlàyé àwọn ìwé lórí "dars-e-nizami" láti èdè Lárúbáwá àti Persia sí èdè Urdu. Àwọn ìwé láti èdè Lárúbáwá sí èdè Urdu ni: Sirāj al-Ma'āni, Sirāj al-Wiqāya (ògbufọ̀ sí Urdu àti àsọyé fún Sharh-ul-Wiqāya), Sirāj al-Matālib, Tafhīm al-Muslim (ògbufọ̀ sí Urdu àti àsọyé fún Fath al-Mulhim tí Shabbir Ahmad Usmani kọ), àti Fatawa 'Alamgiri. Àwọn ìwé láti èdè Persia sí Urdu ni: Gulzār-e-Dabistān, Tuhfat al-Muwahhidīn, Masā'il Arba'īn, àti Rubāʿiyāt tí Baha' al-Din Naqshband kọ.

 Àwọn ìtọ́kasí 

 Bibliography